I 1960 etablerte Laila Schou Nilsen Splitkon Limtre som en avdeling under skifabrikken i Hønefoss. I 1969 overtok friidrettsutøveren Arne Engebretsen, som etablerte en ny og moderne fabrikk på Kløftefoss ved Krøderen. Fabrikken produserte limtre, og spesielt Splitkon-trappen ble godt kjent. Splitkon Limtre AS fusjonerte med Moelven Limtre AS og Agder Limtre AS i 1999, under navnet Mocon AS, men produksjonen på Krøderen fortsatte fram til 2003, nå som en del av Moelven Industrier.